IPLમાં ગઈ કાલે એક નિર્ણાયક જંગમાં પહેલી સીઝન રમી રહેલી ગુજરાત લાયન્સે ગઈ સીઝનની ચૅમ્પિયન મુંબઈ ઇન્ડિયન્સને ૬ વિકેટે હરાવીને ટુર્નામેન્ટની બહાર જવાના દરવાજા પર મૂકી દીધું છે. મુંબઈ ઇન્ડિયન્સે આપેલા ૧૭૩ રનના ટાર્ગેટને ગુજરાતે કૅપ્ટન સુરેશ રૈનાના ૫૮ તથા બ્રેન્ડન મૅક્લમના ૪૮ તથા ડ્વેઇન સ્મિથના અણનમ ૩૭ રનની મદદથી ૧૭.૫ ઓવરમાં ૪ વિકેટ ગુમાવીને મેળવી લીધો હતો. આ સીઝનમાં બન્ને ટીમો વચ્ચે પહેલી ટક્કરમાં પણ ગુજરાતે મુંબઈને ત્રણ વિકેટે હરાવ્યું હતું. પુત્રીના પિતા બન્યા બાદ કલકત્તા બાદ ગઈ કાલે મુંબઈ સામે સતત બીજી મૅચમાં રૈના હીરો બન્યો હતો.